paragraph_text: Brza promjena (eng. Quick Change) američka je kriminalistička komedija iz 1990. u kojoj glavnu ulogu tumači Bill Murray, koji je ujedno surežirao film s Howardom Franklinom. U filmu također glume Geena Davis, Randy Quaid i Jason Robards. Priča se temelji na humorističnom istoimenom romanu kojeg je napisao Jay Cronley. Roman je još 1985. prvi put ekraniziran filmom "Pljačka" u kojem glumi Jean-Paul Belmondo.